คือหนูคลำเจอก้อนที่เต้านมข้างขวาตอนอายุ17จนถึงตอนนี้จะอายุ20แล้วยังไม่เคยไม่ตรวจที่โรงพยาบาลเลยมีโอกาสเสี่ยงที่จะเป็นมะเร็งมั้ยคะคุณ
สวัสดีค่ะ การคลำได้ก้อนที่เต้านม อาจเป็น1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย2. ก้อนเนื้องอกธรรมดา มีหลายชนิด ที่พบได้บ่อย เช่น ก้อนไขมัน ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บสำหรับมะเร็งเต้านมก้อนที่คลำได้จะแข็ง ไม่สามารถขยับไปมาได้ ก้อนมักโตเร็ว หากคลำได้มา 3 ปี โดยที่ก้อนไม่โตขึ้นก็ไม่ใช่มะเร็งค่ะ นอกจากนี้ยังพบได้น้อยมากมากในคนอายุ 17 ปีค่ะหากคลำได้ก้อนชัดเจน แนะนำควรไปพบแพทย์เพื่อทำการตรวจคลำดูในเบื้องต้นค่ะ หากแพทย์คลำได้พบเป็นก้อนเนื้อ อาจต้องทำการตรวจด้วยอัลตราซาวด์หรือเจาะเอาชิ้นเนื้อไปตรวจต่อค่ะ